Fyrirsæta krefst skaðabóta eftir skíðaslys á Íslandi
Þýsk fyrirsæta og íþróttakona hefur krafist skaðabóta upp á 75 þúsund evrur (11 milljónir íslenskra króna) eftir að hún slasaðist alvarlega í skíðaslysi hér á landi í apríl á síðasta ári. Angelika Allman krefst bóta frá útgefandanum Burda en Allman féll 800 metra í myndatöku fyrir tímaritið Fit for Fun sem Burda gefur út.
Allman, sem er þrítug, margbrotnaði í slysinu og sleit vöðva og skaddaði taug þegar hún féll niður fjall. Allman, sem er reynd skíðakona, kynnir og fyrirsæta hefur nú lögsótt útgefanda blaðsins Burda sem heldur því hinsvegar fram að hún beri sjálf ábyrgð á slysinu. Allman hefur reynt að ná sáttum við útgefandann í heilt ár.
Í frétt The Telegraph um málið var Allman á leið upp ísilagða brekku, 900 metrum yfir sjávarmáli í myndatökunni. Hún hafði náð stöðugri stellingu í fjallinu þegar hún steig aftur fyrir sig og rann.
Fyrirsætan þurfti að gangast undir tíu aðgerðir og var hún í sex mánuði á sjúkrahúsi. Hún segist enn þjást af verkjum og getur hún aðeins hreyft sig vegna spelku á hægri fæti. Óvíst er hvort að áverkar sem hún hlaut á hægra hné muni gróa.
"Íþróttir og fjöllin eru henni allt," sagði eiginmaður hennar Marcel Maison. Að sögn fyrirsætunnar er útgefandinn að hluta til ábyrgur fyrir slysinu. Hún segir að í heilt ár hafi Burda lofað henni stuðningi en ekkert gerðist. Talsmaður Burda staðfestir að útgefandinn bauð henni greiðslu upp á 30 þúsund evrur og starf sem lausamaður á ritstjórn Fit og Fun sem hún hafnaði.
Í yfirlýsingu Allman og verjanda hennar saka þau útgefandann um mistök í skipulagningu myndatökunnar. Samkvæmt ákærunni átti myndatakan sér stað án faglegar leiðsagnar fjallaleiðsögumanns sem þekkti svæðið. Þau halda því jafnframt fram að tökuliðið hafi yfirgefið öruggari skíðaleiðir sem leiðsögumaður mældi með. Slysið átti sér stað í um 300 metra fjarlægð frá þeim leiðum.
Allman viðurkennir að hún hafi tekið skrefið aftur á bak, en verjandi hennar heldur því fram að það hafi verið hrein tilviljun að Allmann hafi ekki dottið fyrr.
"Eftir rannsókn tryggingarfélags okkar er niðurstaðan sú að engin ákvörðun ritstjórnarinnar olli slysinu," sagði talsmaður Burda í yfirlýsingu. "Ákvörðunin um að fara á óöruggu skíðaleiðina var aðeins tekin af Allman, það voru engin fyrirmæli um að færa hópinn."
Fyrri fréttir mbl.is:
Mjög alvarlega slösuð eftir skíðaslys
Skíðakonan útskrifuð af gjörgæslu
Þýsk fyrirsæta og íþróttakona hefur krafist skaðabóta upp á 75 þúsund evrur (11 milljónir íslenskra króna) eftir að hún slasaðist alvarlega í skíðaslysi hér á landi í apríl á síðasta ári.
Angelika Allman krefst bóta frá útgefandanum Burda en Allman féll 800 metra í myndatöku fyrir tímaritið Fit for Fun sem Burda gefur út.
Allman, sem er þrítug, margbrotnaði í slysinu og sleit vöðva og skaddaði taug þegar hún féll niður fjall.
Allman, sem er reynd skíðakona, kynnir og fyrirsæta hefur nú lögsótt útgefanda blaðsins Burda sem heldur því hinsvegar fram að hún beri sjálf ábyrgð á slysinu.
Fyrirsætan þurfti að gangast undir tíu aðgerðir og var hún í sex mánuði á sjúkrahúsi.
"Eftir rannsókn tryggingarfélags okkar er niðurstaðan sú að engin ákvörðun ritstjórnarinnar olli slysinu," sagði talsmaður Burda í yfirlýsingu.